Facebook

Facebook ialah sebuah tapak web rangkaian sosial yang dikendali dan dimiliki secara persendirian oleh Facebook, Inc. (kini Meta Platforms). Sejak 2006, sesiapa yang berumur 13 tahun ke atas dan memiliki alamat e-mel yang sah boleh menjadi pengguna Facebook. Facebook lebih menyasarkan golongan belia berbanding dewasa. Pengguna boleh menambah rakan serangkai dan saling menghantar pesanan, serta mengemaskini profil peribadi mereka sebagai makluman kepada rakan-rakan. Selain itu, pengguna juga boleh menyertai rangkaian yang dianjurkan oleh tempat kerja, sekolah, atau kolej. Nama Facebook berasal daripada timangan yang digunakan untuk buku-buku yang diserahkan oleh pihak pentadbiran universiti kepada para penuntut pada permulaan tahun akademik di Amerika Syarikat dengan tujuan membantu penuntut saling mengenali ("muka").

 Sejarah 
 Facemash 
Mark Zuckerberg mencipta Facemash pada 28 Oktober 2003, sebagai pelajar tahun dua di Universiti Harvard. Pada malam itu, Zuckerberg memblogkan cubaan melupakan gadis yang baru meninggalkannya: 

Menurut akhbar universiti The Harvard Crimson, Facemash "menggunakan gambar-gambar foto yang dihimpunkan dari "buku muka" (face book) atas talian dari sembilan asrama, meletakkan dua gambar bersebelahan sekali lalu meminta para pengguna untuk memilih orang mana yang 'lebih menawan' (hot)". Untuk melakukan demikian, Zuckerberg menggodam kawasan terlindung dalam rangkaian komputer Harvard lalu menyalin gambar-gambar ID asrama yang sulit dari setiap rumah.

Ketika itu, Harvard tiada buku panduan pelajar yang diisi gambar dan maklumat asas, dan Facemash berjaya menjana 450 pelawat dan 22,000 tontonan foto sepanjang empat jam terawalnya dalam talian.Locke, Laura. "The Future of Facebook" , Time Magazine, 17 Julai 2007. Dicapai pada 13 November 2009. Ciri-ciri Facemash yang mencerminkan komuniti fizikal orang ramai, dengan identiti sebenar sekali, merupakan aspek-aspek terpenting untuk Facebook.McGirt, Ellen. "Facebook's Mark Zuckerberg: Hacker. Dropout. CEO. ", Fast Company, 1 Mei 2007. Dicapai pada 5 November 2009.

Tapak web berkenaan dikirimkan ke beberapa pelayan senarai kumpulan kampus, tetapi beberapa hari kemudian, ia ditutup oleh pihak pentadbiran Harvard. Zuckerberg didakwa mencabuli keselamatan, hak cipta, dan privasi individu oleh pihak pentadbiran universiti, sehingga menghadapi hukuman buang sekolah, tetapi akhirnya tuduhan-tuduhan tersebut digugurkan.

Kemudian, Zuckerberg memperluaskan projek asal ini dengan mencipta alat pembelajaran sosial sebagai persediaan peperiksaan akhir sejarah kesenian dengan memuat naik 500 imej zaman Augustus ke dalam sebuah tapak web, dengan satu gambar sehalaman diiringi seksyen komen. Beliau membuka tapak tersebut kepada rakan-rakan sekelasnya, dan mereka semua mula berkongsi catatan.

 Thefacebook 
Pada penggal berikutnya, Zuckerberg mula menulis kod untuk sebuah laman web baru pada Januari 2004. Beliau mengakui dirinya diilhamkan oleh editorial dalam senaskhah The Harvard Crimson mengenai peristiwa Facemash. "Jelas sekali bahawa teknologi yang diperlukan untuk mencipta tapak web yang terpusat sudah tersedia," kata-kata yang tertera dalam akhbar tersebut. "Banyak sekali faedahnya." Pada February 4, 2004, Zuckerberg melancarkan "Thefacebook", asalnya di thefacebook.com.
"Semua orang hangat memperkatakan face book kegunaan sejagat dalam Harvard," Zuckerberg memaklumkan The Harvard Crimson. "Saya rasa adalah tidak masuk akal bagi pihak Universiti untuk memakan masa dua tahun untuk membiasakan diri. Saya boleh melakukannya dengan lebih baik daripada mereka, dan saya mampu melakukannya dalam seminggu."

Enam hari selepas laman itu dilancarkan, tiga pelajar senior Harvard, iaitu Cameron Winklevoss, Tyler Winklevoss, dan Divya Narendra, menuduh Zuckerberg sengaja memperdaya mereka dengan kepercayaan bahawa beliau akan membantu mereka membina rangkaian sosial bernama HarvardConnection.com, padahal beliau sebenarnya menggunakan gagasan mereka bertiga untuk menghasilkan produk pesaing.

Mereka bertiga mengadu kepada Harvard Crimson agar melakukan siasatan. Zuckerberg menggunakan tapak webnya, TheFacebook.com, untuk mencari ahli-ahli tapak web yang memperkenalkan diri sebagai ahli-ahli Crimson, kemudian menyemak daftar kegagalan log masuk untuk melihat sama ada adanya ahli-ahli Crimson yang pernah memasukkan kata laluan yang salah ke dalam TheFacebook.com. Bagi yang melakukan cubaan log masuk yang gagal, Zuckerberg cuba menggunakan kata laluan berkenaan untuk mencapai akaun emel Harvard ahli-ahli Crimson itu, lalu berjaya menuduh dua daripada mereka. Kemudian, adik-beradik Winklevoss dan Narendra memfailkan tuntutan mahkamah terhadap Zuckerberg, tetapi kemudian menyelesaikannya secara damai.

Keahlian TheFacebook.com pada mulanya terhad kepada pelajar Kolej Harvard, dan dalam sebulan pertama, lebih separuh jumlah mahasiswa Harvard berdaftar dengan perkhidmatan ini. Kemudian, Zuckerberg disertai oleh Eduardo Saverin (aspek perniagaan), Dustin Moskovitz (pengaturcara), Andrew McCollum (pereka grafik), dan Chris Hughes untuk mempromosikan tapak web ini. Pada Mac 2004, Facebook diperluaskan ke universiti-universiti Stanford, Columbia, dan Yale. Perluasannya berterusan dengan pembukaannya ke seluruh maktab pengajian tinggi bertaraf Liga Ivy dan di kawasan Boston, diikuti hampir semua universiti di Kanada dan Amerika Syarikat. Facebook diperbadankan pada pertengahan tahun 2004, dan usahawan Sean Parker yang selama ini menjadi penasihat tak rasmi Zuckerberg, menjadi presiden syarikatnya. Pada Jun 2004, Facebook memindahkan tapak operasinya ke Palo Alto, California. Perkataan The digugurkan dari namanya setelah nama domain facebook.com dibeli dengan harga $200,000 pada tahun 2005.|

Facebook melancarkan versi sekolah tinggi pada September 2005, sebagai apa yang diperkatakan oleh Zuckerberg sebagai langkah logik seterusnya. Ketika itu, rangkaian sekolah tinggi memerlukan jemputan untuk menyertainya. Facebook kemudian meluaskan kelayakan keahliannya kepada para kakitangan beberapa syarikat, termasuk Apple Inc. dan Microsoft. Akhirnya pada 26 September 2006, Facebook dibuka kepada semua yang berumur 13 tahun ke atas dengan alamat e-mel yang sah.

Facebook
190px|thumb|Logo Facebook (2019-2023)
Pengguna boleh mencipta profil dengan gambar, senarai kegemaran peribadi, maklumat hubungan dan lain-lain. Perhubungan dengan rakan-rakan dan pengguna lain boleh dilakukan melalui mesej peribadi atau awam atau ciri sembang. Pengguna juga boleh mencipta dan menyertai kumpulan minat dan "laman suka" (dahulunya "laman peminat" sehingga 19 April 2010), sesetengahnya dijadikan alat pengiklanan oleh pertubuhan luar. To allay concerns about privacy, Facebook enables users to choose their own privacy settings and choose who can see what parts of their profile.

Laman web ini adalah percuma kepada semua pengguna, dan menjana pendapatan dari pengiklanan, seperti iklan sepanduk. Pemaparan data profil terperinci adalah terhad kepada para pengguna sama rangkaian dan mengikut "batasan komuniti yang berpatutan" melainkan ditetapkan sebaliknya.

 4 Oktober 2021, gangguan layanan global 
Pada 4 Oktober 2021, Facebook mengalami gangguan terburuk sejak tahun 2008. Gangguan tersebut bersifat global, dan melumpuhkan semua platform Facebook, termasuk Instagram dan WhatsApp, dari sekitar 15:39 UTC hingga 22:05 UTC, dan memengaruhi kira-kira tiga miliar pengguna. Pakar keamanan mengidentifikasi masalah tersebut sebagai penarikan BGP dari semua rute IP ke server Domain Name (DNS) mereka yang semuanya dihosting sendiri pada saat itu. Gangguan tersebut juga mempengaruhi semua sistem komunikasi internal yang digunakan oleh karyawan Facebook, yang mengganggu upaya pemulihan.

Gangguan tersebut memutuskan komunikasi internal Facebook, mencegah karyawan mengirim atau menerima email eksternal, mengakses direktori perusahaan, dan melakukan autentikasi ke beberapa layanan Google Docs dan Zoom. Gangguan tersebut berdampak besar pada orang-orang di negara berkembang, yang bergantung pada program "Free Basics" Facebook, yang mempengaruhi komunikasi, bisnis, dan pekerjaan kemanusiaan. Ketua Teknologi Facebook, Mike Schroepfer, telah menulis permintaan maaf setelah gangguan tersebut berlarutan selama beberapa jam.

 Kritikan dan Kontroversi 
Kepentingan dan skala Facebook telah menimbulkan kritikan dalam pelbagai bidang. Isu-isu termasuk Privasi Internet, penyimpanan maklumat pengguna yang berlebihan, perisian pengenalan muka, DeepFace kualiti adiktifnya dan peranannya dalam tempat kerja, termasuk akses majikan kepada akaun pekerja.

Facebook telah dikritik kerana penggunaan tenaga elektrik, pengelakan cukai, dasar keperluan pengguna nama sebenar, penyensoran dan keterlibatannya dalam program pengawasan PRISM Amerika Syarikat. Menurut The Express Tribune, Facebook "mengelakkan berbilion dolar cukai menggunakan syarikat luar pesisir".

Facebook didakwa mempunyai kesan psikologi yang merugikan ke atas pengguna-penggunanya, termasuk perasaan cemburu dan tekanan, kurang perhatian dan ketagihan media sosial. Menurut Kaufmann et al., motivasi ibu untuk menggunakan media sosial sering berkaitan dengan kesihatan sosial dan mental mereka.
 Lihat juga 
 Perkhidmatan rangkaian sosial
 Senarai laman web rangkaian sosial
 Penggunaan laman web sosial dalam penyiasatan

Rujukan

Pautan luar
Laman web rasmi

Kategori:Rangkaian sosial dalam talian
Kategori:Syarikat Amerika Syarikat
Kategori:Perkhidmatan penstriman langsung